Ventspils

Ventspils esas urbo jacanta nord-weste de Latvia, en la historiala regiono Kurlando. La urbo situesas ye la boko di la fluvio Venta en la Baltika maro. Ventspils fondesis ye la 13ma yarcento da la Germana Ordeno di Germana Kavalieri kun la nomo Windau.

Historio
Ye la yaro 1253 Ventspils mencionesis unesmafoye en historiala dokumento, ed ye la yaro 1378 ol recevis la yuro di urbo. Kom parto di la Dukio Kurlando la urbo developis su en la tempo dil duko Jakob Kettler depos la yaro 1642 a centro di navo-konstrukturo. Dum la Granda Nordala Milito Ventspils destruktesis e la urbo divenis ye la yaro 1795 parto di Rusa imperio.

Ekonomio
Por la ekonomio di la urbo la senglacia portuo havas enorma importo. Anke hodie la portuo di Ventspils esas la maxim importanta portuo por la transporto di Rusiana nafto e ter-karbono ye la Baltika maro. Pro to Ventspils esas inter la maxim richa urbi di Latvia.

Politiko
La entraprezisto Aivars Lembergs kontrolas depos la yaro 1988 kom urbestro la ekonomio di Ventspils per sua firmo Ventspils Nafta e la politiko di la urbo per sua politikala partiso Latvijai un Ventspilij (Por Latvia e Ventspils).

Kategorio: Urbi en Latvia